Mathias Jensen er ifølge Ekstra Bladet tæt på et skifte fra FC Nordsjælland til spanske Celta. FCN får omkring 50 millioner kroner for playmakeren.

Mathias Jensen har tilbragt de seneste par uger på skadeslisten og er endnu ikke fit nok til at træne eller spille kampe, men ikke destomindre er playmakeren tæt på et klubskifte.

Ifølge Ekstra Bladet er spanske Celta således tæt på at sikre sig FC Nordsjælland-profilen for et beløb omkring 50 millioner kroner.

Celta har solgt Daniel Wass til Valencia denne sommer, men Jensen kan blive holdkammerat med Pione Sisto og sin tidligere midtbanemakker Stanislav Lobotka, hvis skiftet går igennem.